projecte-aina/catalan_government_crawling huggingface dataset:
Sovint, quan una administració pública vol concedir un premi, sorgeixen dubtes com ara quina és la seva naturalesa jurídica o quina és la normativa reguladora que l'empara, que són deguts a una atenció escassa i la poca claredat de l'ordenament jurídic i la jurisprudència.
L'article 30 de la Llei 38/2003, general de subvencions (en endavant LGS), estableix que la justificació del compliment de les condicions imposades i de la consecució dels objectius establerts en l'acte de concessió de la subvenció s'ha de documentar de la manera que es determini reglamentàriament...
Sens perjudici de l'anul·labilitat del procediment de revocació, convé analitzar les conseqüències que pot tenir el prolongament del procediment administratiu en el temps i, especialment, el de revocació en tant que procediment de gravamen.
Les situacions de prolongament perjudiquen els...
La concessió dels ajuts i les subvencions s'incardina en el procediment administratiu regulat en el títol IX del Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya (TRLFPC), en el capítol II del títol preliminar...
El delicte d'obtenció fraudulenta de subvencions està regulat en l'actual Codi penal (CP), aprovat per la Llei orgànica 10/1995, de 23 de novembre, modificat en aquest delicte recentment per la Llei orgànica 1/2019, de 20 de febrer, de transposició de directives de la Unió Europea en...
En aquest apunt es tracta un tema destacat, com és el procediment de revisió i la justificació per part de l'ens concedent, i específicament la competència d'aquest en la fase de justificació de les subvencions, contextualitzant primer el marc normatiu estatal i després el català.
El principi de racionalització i d'agilitat dels procediments administratius i de les activitats materials de gestió, juntament amb el de cooperació, col·laboració i coordinació entre administracions públiques, constitueixen principis generals d'actuació de les administracions, d'acord amb les lletres d i k de l'apartat 1 de...
La importància de les mesures administratives de foment que s'apliquen en els diferents camps en què els poders públics han d'exercir les seves competències, resulta inqüestionable, atès que han esdevingut un instrument de política social i econòmica.
La concessió d'ajuts i subvencions constitueix una actuació administrativa generalitzada...
La transparència és un dels principis que regeix l'actuació de les administracions públiques i el seu sector públic, i es configura, al seu torn, com un dret que tenen els ciutadans de conèixer les decisions de les institucions públiques en qüestions com qui ha format part d'aquesta presa...
Ivàlua organitza una sèrie de seminaris en línia, gratuïts i oberts a la participació de tothom per a analitzar la importància de l'avaluació en el context de la Covid-19.
El cicle "Avaluar per millorar", que es durà a terme en una primera fase al juliol i en una segona fase a la tardor, comptarà amb especialistes en avaluació d'Ivàlua i d'altres institucions públiques que explicaran l'experiència acumulada en avaluació per posar-la al servei de la crisi per la Covid-19.
Les administracions públiques han hagut de fer front a una pandèmia a contratemps amb polítiques públiques d'emergència.
A més, el moment actual ha disparat l'alarma sobre els sectors més vulnerables de la societat que tenen la necessitat d'ajut per contrarestar la situació econòmica derivada de la crisi sanitària i el confinament.
En un context com aquest, l'avaluació té un paper, ara més que mai, primordial per contribuir a conèixer si aquestes intervencions responen a les necessitats detectades, estan ben dissenyades o serveixen per millorar o atenuar una situació determinada, així com per saber si són efectives i eficients.
Els seminaris tindran una durada d'una hora i estaran oberts a la participació.
Ivàlua continuarà el cicle de sessions a la tardor, després del parèntesi de l'estiu.
La primera part del cicle que es desenvoluparà durant el mes de juliol, amb tres sessions, ja té les inscripcions obertes i comprèn aquestes activitats:
Quin rol ha de desenvolupar l'avaluació en el context de la Covid-19?
La importància de l'avaluació, ara més que mai
Com dissenyar polítiques basades en l'evidència?
El paper de les revisions sistemàtiques en el context actual
Com millorar les polítiques de renda amb l'avaluació?
Aprenentatges a partir d'intervencions a Catalunya
Els webinars, a l'excepció del primer, comptaran amb la presentació de Marc Balaguer, director executiu d'Ivàlua, i la conducció a càrrec de Jordi Miras Llopart, responsable de Comunicació i Gestió del Coneixement d'Ivàlua.
El cicle és gratuït, està obert a la participació i es desenvoluparà en dues fases al juliol i a la tardor.
Ahir es va publicar al Diari Oficial de la Generalitat de Catalunya (DOGC) la resolució d'atorgament d'ajuts destinats al finançament de plans de formació per a l'ocupació dels empleats públics de les administracions públiques locals corresponents a la convocatòria de l'any 2020.
Aquests fons tenen com a objectiu la formació i millora dels empleats públics dels ens locals catalans, que reverteix en la millora dels serveis que s'ofereixen a la ciutadania.
El 21 de novembre de 2019, es va publicar en el DOGC la Resolució PDA/3048/2019, de 15 de novembre, per la qual s'obre la convocatòria per a la concessió d'ajuts destinats al finançament de plans de formació per a l'ocupació dels empleats públics de les administracions públiques locals per a l'any 2020.
La Comissió Paritària de la Formació Local, formada per l'Administració de la Generalitat, la Federació de Municipis de Catalunya, l'Associació Catalana de Municipis i les organitzacions sindicals UGT i CCOO, es va reunir el 13 de febrer de 2020 i va fer la proposta d'adjudicació.
Vista la proposta de resolució emesa pel secretari de la Comissió Paritària el 7 d'abril de 2020, el secretari general del Departament de Polítiques Digitals i Administració Pública, Xavier Gatius, com a director en funcions de l'Escola d'Administració Pública de Catalunya, ha resolt atorgar els ajuts següents:
- Associació Catalana de Municipis i Comarques: 684.962,89€
- Diputació de Barcelona: 1.001.896,45€
- Federació de Municipis de Catalunya: 209.000,00€
L'EAPC gestiona els fons de formació destinats a les entitats locals, federacions i associacions d'entitats locals catalanes regulats per la modificació de l'Acord AFEDAP, de 9 d'octubre de 2013
La Llei 9/2017, de 8 de novembre, de contractes del sector públic (LCSP), dissenya una nova arquitectura de la contractació pública que descansa en dos grans pilars:
El 21 de juny va finalitzar l'estat d'alarma decretat per primera vegada mitjançant el Reial decret 463/2020, de 14 de març, i prorrogat sis vegades per decisió del Ple del Congrés dels Diputats.
D'altra banda, la suspensió dels termes i terminis administratius es va aixecar respecte...
Des que la disposició addicional tercera del Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la COVID-19, va suspendre els termes i terminis dels procediments administratius, tant l'Estat com...
L'1 d'abril parlàvem sobre la COVID-19 i sobre com afectava la declaració d'estat d'alarma a la contractació pública, i fèiem una referència especial a la suspensió de l'execució dels contractes públics com a conseqüència de les mesures de confinament adoptades.
El 30 de gener, l'Organització Mundial de la Salut (OMS) va declarar que la situació en relació amb la COVID-19 (coronavirus) representava una emergència de salut pública d'abast internacional, i l'11 de març la va qualificar de...
Com ja vam introduir en un apunt anterior, el Reial decret llei 3/2020, de 4 de febrer, de mesures urgents pel qual s'incorporen a l'ordenament jurídic espanyol diverses directives de la Unió Europea en l'àmbit de la contractació pública en determinats sectors, d'assegurances privades, de...
La Llei 9/2017, de 8 de novembre, de contractes del sector públic, va transposar a l'ordenament jurídic espanyol la Directiva 2014/24/UE, de 26 de febrer de 2014, sobre contractació pública, i parcialment les dues següents:
L'article 145 de la Llei 9/2017, de 8 de novembre, de contractes del sector públic (LCSP), estableix que l'adjudicació dels contractes s'ha de fer utilitzant una pluralitat de criteris d'adjudicació sobre la base de la millor relació qualitat-preu.
Seguidament, l'article 146.2 de la...
D'acord amb l'exposició de motius de la Llei 9/2017, de 8 de novembre, de contractes del sector públic (LCSP), els objectius que inspiren la llei són, en primer lloc, aconseguir més transparència en la contractació pública i, en segon lloc, aconseguir una millor relació qualitat-preu.
El BOE núm. 266, de 5 de novembre, ha publicat el Reial decret llei 14/2019, de 31 d'octubre, pel qual s'adopten mesures urgents per raons de seguretat pública en matèria d'administració digital, contractació del sector públic i telecomunicacions ( vegeu la norma ).
Responsable jurídica de processos i d'organització de la Direcció General de Contractació Pública
El Congrés Internacional EDO "Noves estratègies per a la gestió de el coneixement", que segueix endavant segons la planificació prevista per celebrar-se els dies 11, 12 i 13 de novembre de 2020 a Barcelona, ha obert el nou espai "Converses temàtiques" per analitzar els efectes de la pandèmia sobre les organitzacions.
En aquest espai es presentarà el Manifest sobre una nova cultura d'aprenentatge i les bones pràctiques sobre creació i gestió de el coneixement que s'hagin presentat i seleccionat d'acord amb les orientacions establertes al web del Congrés.
Les persones interessades poden presentar propostes sobre bones pràctiques sobre creació i gestió de coneixement amb relació al desenvolupament i efecte de la pandèmia a les organitzacions en format de resum, que serà valorada per part del Comitè Científic.
Si aquesta és acceptada, serà difosa entre els participants al Congrés i presentada durant la sessió de converses temàtiques.
Considerant la situació derivada de la COVID-19, des de l'organització de Congrés s'han pres les següents decisions:
La data límit per enviar propostes per al nou espai "Converses temàtiques" és el 10 d'octubre
La declaració de lesivitat en el context de la revisió d'ofici
Dins del capítol dedicat a la revisió d'ofici, la Llei 39/2015 regula la declaració de lesivitat en l'article 107, que es presenta com un procediment que l'Administració ha de tramitar i resoldre com...
La notificació dels actes administratius ha estat sempre una pedra a la sabata de les administracions.
Són nombrosos els actes administratius desfavorables a les persones interessades que, per un defecte en la seva notificació, les administracions no poden fer-los efectius.
A més, la jurisprudència tradicionalment s'ha encarregat de recordar-nos...
Tal com ja assenyalàvem en el segon apunt d'aquest blog, en matèria de silenci administratiu també hi ha algunes novetats arran de l'entrada en vigor de la Llei 39/2015, d'1 d'octubre, del procediment administratiu comú de les administracions públiques (LPACAP), que exposarem seguidament.
Ahir, 2 d'octubre de 2016, va entrar en vigor la Llei 39/2015, d'1 d'octubre, del procediment administratiu comú de les administracions públiques (LPACAP), llevat d'algunes disposicions, que més avall assenyalarem.
Aquesta llei, publicada al BOE el 2 d'octubre de 2015, substitueix la ja sobradament...
Avui se celebra Sant Jordi d'estiu, una festa que enguany s'ha hagut d'ajornar des de l'abril fins ara a causa de l'emergència sanitària de la COVID-19.
Tot i les circumstàncies especials d'aquesta celebració, des de l'Escola d'Administració Pública de Catalunya ens hi volem sumar amb una sèrie de recomanacions de lectura per aquests dies.
A l'EAPC apostem per la millora de la gestió pública, la gestió del coneixement i l'aprenetatge permanent de tot el personal al servei de les diferents administracions públiques i aquestes recomanacions poden ser d'utilitat per a tothom.
Hi trobareu publicacions, treballs de recerca, blogs, articles, reculls i recomanacions de la biblioteca que us poden fer servei també com a lectures d'estiu.
Seguint els principis de l'EAPC, obrim portes a nous valors, el punt de llibre d'enguany ha estat dissenyat per Diana Noguera Astorquiza, estudiant en pràctiques del CFGS Disseny i Edició de Publicacions Impreses i Multimèdia de l'Escola del Treball de Barcelona que aquest any ha finalitzat el seu procés formatiu a l'Escola.
Ja estan obertes les inscripcions al cicle 'L'impuls del teletreball al món local', una proposta del Departament de la Presidència –a través de la Secretaria d'Administracions Locals i de Relacions amb l'Aran i l'Oficina per la Reforma Horària– i del Departament de Polítiques Digitals i Administració Pública –a través de la Direcció General d'Administració Digital i l'Escola d'Administració Pública de Catalunya–, per promoure la implementació del teletreball a les administracions locals del país.
El cicle, que es desenvoluparà en cinc sessions telemàtiques del 30 de setembre al 9 d'octubre, està adreçat a comandaments i unitats implicades en la definició d'un projecte de teletreball a les administracions públiques locals, a qui es vol dotar d'elements de debat i reflexió sobre la modalitat de treball a distància, així com d'eines per implantar-lo a les seves organitzacions.
El propòsit és fomentar el teletreball com a sistema d'organització flexible de la jornada laboral a les administracions locals per contribuir a les polítiques de reorganització dels horaris.
Aquest cicle de sessions telemàtiques forma part de la mesura 16 del Pla Viure Millor (fomentar el teletreball a l'Administració Pública com a sistema d'organització flexible de la jornada laboral entre els perfils professionals adequats), que desplega el Pacte per a la Reforma Horària
Al llarg de les cinc sessions s'abordaran temes com ara l'oficina digital; l'espai de treball i noves formes de gestió local; drets i deures del teletreballador; plans de formació; mitjans tecnològics i ciberseguretat; la gestió d'equips virtuals i la regulació del teletreball en els ens locals.
Organitzat conjuntament pels departaments de la Presidència i de Polítiques Digitals i Administració Pública, el cicle es desenvoluparà en 5 sessions telemàtiques del 30 de setembre al 9 d'octubre.
L'objectiu és fomentar el teletreball al món local per contribuir a les polítiques de reorganització d'horaris i és una de les mesures del Pla Viure Millor que desplega el Pacte per a la Reforma Horària.
Llistat dels autors i les autores que escriuen els continguts publicats en aquesta pàgina web
Cap de l'Àrea d'Administració, Recursos Humans i Pressupost de l'Oficina Antifrau de Catalunya
Lletrat de la Comissió Jurídica Assessora en comissió de serveis com a cap del Gabinet Jurídic de la UAB
Director d'Assessoria Jurídica de l'Agència Catalana de l'Aigua, doctor en dret i llicenciat en filosofia
Funcionària del Cos d'Advocacia (en serveis especials).
Cap de l'Àrea de Serveis Jurídics de l'Oficina Antifrau de Catalunya
La clàusula de modificació ha d...
L'article 100 de la Llei de contractes del sector públic (LCSP), a més de definir el pressupost de licitació com el límit màxim de despesa que compromet l'òrgan de contractació, en l'apartat segon disposa que aquest pressupost s'ha d'adequar als preus de mercat i s...
El poder de la compra pública per garantir els drets humans
Cada vegada més les administracions públiques busquen impulsar una contractació més responsable.
El que anomenem compra pública socialment responsable o compra pública sostenible al·ludeix a la integració d'aspectes socials, ètics i ambientals en els processos i les...
La celebració de contractes per part del sector públic requereix la tramitació prèvia de l'expedient corresponent.
La regulació i el contingut d'aquest expedient són regulats en els articles 116 i següents de la Llei 9/2017, de 8 de novembre, de contractes del sector públic (LCSP), per la...
L'EAPC, en col·laboració amb universitats del territori, ofereix durant l'any 2020 dues edicions del Postgrau en Direcció i Gestió Públiques:
El postgrau s'adreça al personal directiu i als comandaments de les administracions públiques de Catalunya i del seu sector públic i té una durada de 10 mesos.
Aquesta formació de tercer cicle, que neix l'any 2018, aposta per un enfocament multidisciplinari i aborda temes com l'entorn polític i social, els models de gestió pública i la governança, les polítiques públiques i el desenvolupament d'habilitats directives des d'un punt de vista ètic i basat en el comportament responsable dels comandaments públics.
El pla docent s'estructura en 5 blocs temàtics, de 3 a 5 assignatures cadascun, més el treball final de postgrau (TFP), i consta de sessions teoricopràctiques, tallers, conferències, visites, diàlegs i mentories recíproques ( managerial exchanges ) com a metodologies diverses de formació.
El programa i el professorat volen contribuir a aconseguir administracions públiques que donin resposta a les exigències de la ciutadania en l'actual entorn complex i canviant, i a potenciar lideratges que contribueixin a fer-ho possible, així com a donar resposta a les necessitats reals dels comandaments públics.
El proper 3 de març se celebrarà una sessió informativa que es podrà seguir en directe a través del web de l'Escola.
En les primeres edicions, a Barcelona i a Mataró, el postgrau va obtenir bones valoracions per part de l'alumnat participant, amb una puntuació global de 3,30 sobre 4.
El Postgrau en Direcció i Gestió Públiques ja escalfa motors i programa una sessió informativa sobre l'edició que es farà a Barcelona el proper 3 de març a la seu de l'Escola d'Administració Pública de Catalunya (EAPC) a Barcelona.
Amb motiu de l'aprovació del Reial decret 463/2020, de 14 de març, pel qual es declara l'estat d'alarma per la gestió de la situació de crisi sanitària ocasionada per la COVID-19, per part del Govern espanyol, i en compliment de la Instrucció 3/2020, de 13 de març, sobre mesures preventives, de protecció i organitzatives d'aplicació al personal al servei de l'Administració de la Generalitat de Catalunya amb motiu del virus SARS-CoV-2, l'Escola d'Administració Pública de Catalunya (EAPC) va suspendre totes les activitats formatives de caràcter presencial.
L'EAPC disposa d'un espai al seu lloc web on, tot i les mesures de confinament decretades, els empleats públics poden continuar formant-se de forma permanent i mantenir-se al dia en els diferents àmbits propis de l'Administració: l'espai de Formació Oberta.
Aquest espai està dividit en dues seccions:
Atesa l'actualitat que estem vivint, en la secció que conté els continguts dels cursos, també s'hi poden trobar els de la formació sobre el teletreball i la seva supervisió, així com l'ús d'eines com el OneDrive, eina que aquests dies fan servir molts empleats públics que treballen des dels domicilis.
Així mateix, a l'espai temàtic sobre novetats en matèria de Seguretat Social, s'han publicat una sèrie d'articles sobre les mesures que afecten l'àmbit laboral en relació amb el coronavirus, com l'activitat dels autònoms, els ERTOs, la suspensió dels terminis en els procediments administratius de la Seguretat Social o les conseqüències del temps d'aïllament o de contagi pel coronavirus en termes de baixes mèdiques.
L'espai de Formació Oberta es divideix en un espai amb materials d'autoaprenentatge i un altre amb articles especialitzats en diferents matèries
L'Oficina Antifrau ha creat una guia interactiva perquè les institucions públiques puguin fer una anàlisi dels seus propis riscos per a la integritat en la contractació pública, determinar el seu grau de vulnerabilitat i dissenyar i implementar les mesures preventives més adients, així com preveure la resposta més eficaç si el risc es materialitza.
La guia neix del resultat de la diagnosi duta a terme per l'Oficina Antifrau en el projecte "Riscos per a la integritat en la contractació pública", que va presentar al Parlament de Catalunya el desembre de 2016 i que, actualment, està en la seva fase final.
Entre les prioritats hi havia la d'elaborar un informe monogràfic que analitzés els riscos en la contractació pública.
Antifrau considera que és necessari fer una gestió preventiva dels riscos per a la integritat en la contractació pública, atès que no fer-ho pot abocar a les institucions públiques directament a haver de reaccionar enfront de les conseqüències que generarà el risc si s'arriba a materialitzar.
Treballar preventivament sobre els riscos propis de la institució, l'enforteix per al futur; treballar a partir de la contingència només mitiga els efectes de les irregularitats, el frau i la corrupció.
La finalitat de gestionar els riscos per a la integritat en la contractació pública d'una institució és garantir que els recursos i la capacitat de decisió s'empren per al "compliment i realització dels fins institucionals", prioritzant l'interès públic sobre els interessos privats.
En la situació actual, des de l'Oficina Antifrau es considera que encara és més rellevant dotar-se d'eines que permetin a les institucions enfortir la seva integritat i facilitar el retiment de comptes vers la ciutadania afavorint així la confiança cap a les institucions públiques.
La guia també permet a cada institució determinar el seu grau de vulnerabilitat i implementar les mesures preventives més adients
El proper mes de setembre de 2020 s'iniciarà la 3a edició del Postgrau d'Administració Electrònica i Govern Obert al Món Local, organitzada per la Fundació UdG, la Diputació de Girona, l'Escola d'Administració Pública de Catalunya i el Consorci AOC.
Aquesta edició, com a novetat combinarà la formació presencial amb les classes en línia, per tal de poder fer-lo extensiu al màxim número de treballadors públics.
El proper 29 de maig a la tarda, se celebrarà una sessió formativa del Postgrau per videoconferència, que anirà precedida d'una xerrada de Carles Ramió titulada "Crisis de la Covid 19 i transformació de la gestió pública".
La conferència pretén reflexionar sobre la importància de la crisi de la covid19 com a palanca de canvi de la transformació de la gestió pública.
Per assistir a la videoconferència cal inscripció prèvia.
El Postgrau té com a objectiu capacitar als treballadors del món local en els àmbits de l'administració electrònica i el govern obert per millorar la qualitat de les administracions locals.
La matrícula per inscriure's al Postgrau s'obrirà el proper 2 de juny.
Podeu obtenir més informació al web del programa.
El pla d'estudis es durà a terme entre el setembre d'enguany i el juny de 2021
Aquest any, la crisi sanitària global no ha permès celebrar Sant Jordi com es fa habitualment.
La imatge dels carrers plens de gent, roses, llibres i ambient de primavera pertot arreu, ha quedat substituïda pel confinament global.
Tot i això, l'esperit de Sant Jordi és ben viu i ens resistim a no celebrar-ho, encara que sigui des de casa, teletreballant o formant-nos.
Encara que enguany el sector del llibre i el Gremi de Floristes han proposat traslladar aquesta diada al 23 de juliol per evitar els efectes de la COVID-19, des de l'Escola d'Administració Pública de Catalunya (EAPC) compartim el punt de llibre que havíem preparat.
El punt recull, per una cara i en forma de núvol d'etiquetes, les activitats de l'Escola, les formacions, els territoris, els termes relacionats amb la formació, la gestió i l'Administració pública; en definitiva, l'activitat que desenvolupa l'EAPC per a les administracions i per a tots els empleats públics.
Per l'altra cara, hem triat una imatge d'un pila de llibres perquè, tot i que ja tenim implantada l'administració digital i tendim cap al paper zero, Sant Jordi sense llibres físics, no és el mateix.
Seguint els principis de l'EAPC, obrim portes a nous valors, el punt de llibre d'enguany ha estat dissenyat per Diana Noguera Astorquiza, estudiant en pràctiques del CFGS Disseny i Edició de Publicacions Impreses i Multimèdia de l'Escola del Treball de Barcelona que aquest any finalitza el seu procés formatiu a l'Escola i a qui felicitem per la seva feina.
Us animem a descarregar-lo i imprimir-lo i aprofitem per desitjar-vos una bona Diada de Sant Jordi 2020.